**Referat fra utvidet ledermøte torsdag 15. juni 2017 kl. 09.00 – 09.30**

**Sted: Møterom hos rektor/direktør**

Tilstede på utvidet ledermøte:

Torben Lai, Ellen Aslaksen, Lillian Andersen, Jon Refsdal Moe, Jim Fainberg, Tore Dingstad, Hege Nyborg, Jon Ivar Strømmen, Bjørge Vestli, Atle Faye, Karianne B Gilje, Annemarie Bechmann Hansen, Merete Lingjærde, Jørn Mortensen (ref)

Meldt forfall:

Suzanne Bjørneboe

1. Presentasjon av rapport fra prosjekt *6.2 Stillingsbeskrivelser*

*Prosjektleder og prorektor Merete Lingjærde presenterte hovedtrekkene i rapporten. Det er gjennomgående to ulike holdninger til hvordan man løser en rekke praktiske utfordringer, og det fremgår at det er ulike holdninger til tiltak og fremtidige modeller.*

*Av tiltak som ble foreslått:*

*- Servicetorg*

*- Informasjonssenter for studentene*

*- Tre ulike rapporteringsmodeller*

*Direktøren som bestiller takket arbeidsgruppen for godt arbeid. Annemarie viste til det faktum at det er ulik forståelse innad i arbeidsgruppen om sentrale begreper som ”faglig-administrativ”, som til og med er omtalt i delegasjonsfullmakten.*

**--------------------------**

**Referat fra ledermøte torsdag 15. juni 2017 kl. 09.30 – 11.00**

**Sted: Møterom hos rektor/direktør**

Tilstede på ordinært ledermøte:

Ellen Aslaksen, Tore Dingstad, Jon Refsdal Moe, Hege Nyborg, Karianne B Gilje, Annemarie Bechmann Hansen, Merete Lingjærde, Jørn Mortensen (ref)

Meldt forfall:

Suzanne Bjørneboe

2. Vurdering stipendiatsøkere for intern finansiering

*Ledelsen ved Kunsthøgskolen i Oslo besluttet å finansiere to stipendiatstillinger for kommende opptak. Det var i alt 8 søkere som ble funnet kvalifiserte og søknadene ble oversendt Programstyret. Programstyret vedtok støtte til Lisa Lie – Teaterhøgskolen og Marie Kølbæk Iversen – Kunstakademiet.*

*Alle de øvrige seks søkerne er også godt kvalifiserte til deltakelse i programmet med relevante og gode prosjekter i forhold til kunngjøringstekstene ved de respektive avdelingene. Dette gjelder Timothy Crisp (K&H), Ida Falck Øien (Design), Nils Harald Sødal og Kevin Skelton (Opera), Smadar Deryfus (Kunstakademiet), Signe Becker (Teater).*

*Ledergruppa (innstillingsutvalg for stipendiatstillinger) vedtok å foreta en streng prioritering basert på følgende kriterier:*

*• Sikre rekruttering og kontinuitet i fagmiljøer*

*• Tverrfaglighet i prosjektet*

*• Ressursbehov i prosjektet*

*På bakgrunn av dette innstilte ledergruppa følgende til egenfinansierte stipendiatstillinger fra 1.10.2017*

*1 Nils Harald Sødal - Operahøgskolen*

*2 Ida Falck Øien - Design*

*3 Timothy Crisp (venteliste)*

3. Status søknader til prosjektprogrammet høst 2017

*saken utgikk*

Ref: 15.6.17, JM